CELEX: 62007CJ0016
Language: lv
Date: 2008-10-09
Title: Tiesas spriedums (ceturtā palāta) 2008. gada 9.oktobrī. # Marguerite Chetcuti pret Eiropas Kopienu Komisiju. # Apelācija - Civildienests - Iestādes iekšējs konkurss - Kandidatūras noraidīšana - Pielaišanas nosacījumi. # Lieta C-16/07 P.

TIESAS SPRIEDUMS (ceturtā palāta)
      2008. gada 9. oktobrī
      Lieta C‑16/07 P
      Marguerite Chetcuti
      pret
      Eiropas Kopienu Komisiju
      Apelācija – Civildienests – Iestādes iekšējs konkurss – Kandidatūras noraidīšana – Pielaišanas nosacījumi
      Priekšmets Apelācija sūdzība par Eiropas Kopienu Pirmās instances tiesas 2006. gada 8. novembra spriedumu lietā T‑357/04 Chetcuti/Komisija (Krājumā vēl nav publicēts), lūdzot to atcelt
      
      Nolēmums Apelācijas sūdzību noraidīt.
      
      Kopsavilkums
      1.        Ierēdņi – Pārējo darbinieku nodarbināšanas kārtība – Pagaidu darbinieks – Palīgdarbinieks – Nošķiršanas kritērijs
      (Pārējo darbinieku nodarbināšanas kārtības 2. un 3. pants)
      2.        Ierēdņi – Pieņemšana darbā – Iestādes iekšējs konkurss – Dalības atļaušana palīgdarbiniekiem – Pienākums – Neesamība
      1.        No Civildienesta noteikumu un Pārējo darbinieku nodarbināšanas kārtības normām izriet, ka pastāv atšķirības starp palīgdarbinieku,
         no vienas puses, un ierēdņu un pagaidu darbinieku, no otras puses, administratīvo statusu, darbā pieņemšanas prasībām un nodarbināšanas
         nosacījumiem. No šīm atšķirībām izriet, ka palīgdarbinieki nav pieņemti darbā, lai Kopienu iestādēs veiktu pastāvīgu darbu.
         Gluži pretēji, palīgdarbinieka līgumam raksturīgais ir šādas nodarbinātības pagaidu raksturs, jo šo līgumu var izmantot vienīgi,
         lai īslaicīgi aizstātu kādu vai lai nodrošinātu īslaicīgu vai steidzamu vajadzību radītu vai skaidri nedefinētu administratīvo
         uzdevumu izpildi. Tādēļ palīgdarbinieki veido atšķirīgu kategoriju salīdzinājumā ar darbiniekiem, kas atbilst atšķirīgām to
         iestāžu vajadzībām, kas viņus nodarbina.
      
      2.        Saskaņā ar Civildienesta noteikumu un Pārējo darbinieku nodarbināšanas kārtības uzbūvi un mērķi, lai arī iecēlējinstitūcijai
         ir tiesības atļaut palīgdarbiniekiem piedalīties iestādes iekšējā konkursā, tai tomēr nav pienākuma ļaut katrā iestādes iekšējā
         konkursā piedalīties visām personām, kas ir tās dienestā. Šāds pienākums būtu pretrunā plašajai rīcības brīvībai, kāda tiek
         atzīta Kopienu iestādēm savu dienestu organizācijā un it īpaši konkursu kārtības un nosacījumu noteikšanā dienesta interesēs.